PINSESAMLING FOR YNGLING

Invitasjon til treningssamling for Yngling på Askøy Seilsportsenter i Pinsen 2023

I anledning pinsehelgen en snau uke før årets Norgesmesterskap for Yngling på Askøy har Askøy Seilforening og Ynglingguppen i ASF gleden av å invitere til pinsesamling for alle interesserte Ynglingseilere.

Tid:

Lørdag 27. Mai til og med Mandag 29. Mai

Vi tar sikte på tre gode dager med flere økter pr dag. Oppmøte ca kl 10 lørdag for første dag. Avslutning mandag på passende tidspunkt for deltagere. Nærmere informasjon vil komme om program.

Innhold og varighet pr økt justeres i forhold til vind og værforhold. Slik det ligger an har vi en meget erfaren seiler i RIB til å fylle trenerrollen.

Det er mulighet for å overnatte på seilsportsenteret. Dette koster 200,- pr hode pr natt. Utgifter til mat kommer i tillegg. Ved godt oppmøte av seilere er det aktuelt å stelle i stand felles måltider som det da vil spleises på.

Pris for treningssamlingen blir kr 500 pr båt. Dette inkluderer kraning, evt lagring av båt på kai mellom pinsesamling og NM, trenerutgifter, drift av RIB etc.

Påmelding og betaling via Sailracesystem

Hilsen

Askøy Seilforening Ynglinggruppe v/ Claus (261), Kjell Eirik (405)